Bruno Le Maire

Bruno Le Maire, nascut lo 15 d'abril de 1969 a Neuilly-sur-Seine, es un diplomat e òme politic francés.  

Normalian e enarc, foguèt director de cabinet del Primièr ministre Dominique de Villepin entre 2006 e 2007 puèi es elegit deputat per l'UMP dins lo departament de l'Eure a aquesta data.
Ocupèt puèi las fonccions de secretari d'Estat als afars europèus de 2008 a 2009, puèi de ministre de l'Agricultura pendant près de tres ans dins los segond e tresen govèrn de François Fillon. Tornarmai elegit deputat en 2012 e briguèt la presidéncia de l'UMP en 2014 fàcia a Nicolas Sarkozy. Se presentèt a la primària de la dreita e del centre per l'eleccion presidenciala de 2017, mas obtenguèt pas que 2,4 % de las voses.

En mai de 2017, venguèt ministre de l'economia dins lo govèrn d'Édouard Philippe, jos la presidéncia d'Emmanuel Macron. Son portafuèlha es alargat a las Finanças lo mes seguent, dins lo segond govèn Philippe, lo govèrn de Jean Castex e lo govèrn d'Élisabeth Borne.

Categoria:Ministre francés de las Finanças
Categoria:Naissença en 1969